text: নগ্ন সিঙ্গুলারিটি বা ন্যাকেড সিঙ্গুলারিটি হলো এক ধরনের অনুকল্পিত স্পেসটাইম সিঙ্গুলারিটি যা কোনো কিছু (সাধারণত ইভেন্ট হরাইজন) দ্বারা আচ্ছাদিত নয়। সাধারণভাবে, স্পেসটাইম সিঙ্গুলারিটি বলতে এমন একটি স্থানকে বোঝায় যেখানে মহাকর্ষীয় ক্ষেত্র পরিমাপের জন্য যেসব রাশিমালার প্রয়োজন হয় সেগুলি সকল স্থানাংক ব্যাবস্থায় (a singularity that cannot be removed by any choice of coordinates) অসীম হয়ে যায় এবং সেখানে পদার্থবিজ্ঞানের সাধারণ সূত্র সমূহ আর কাজ করেনা। আইনস্টাইনের সাধারণ আপেক্ষিকতা স্পষ্টভাবে সিঙ্গুলারিটির আভাস দেয়। সাধারণ আপেক্ষিকতা অনুযায়ী, যেকোনো বস্তু যদি নির্দিষ্ট পরিমাণে সংকুচিত হতে পারে তাহলে তা ব্ল্যাক হোলে পরিণত হয় যার কেন্দ্রে থাকে সিঙ্গুলারিটি ও একে ঘিরে থাকে ঘটনা দিগন্ত।  কিন্তু, নগ্ন সিঙ্গুলারিটি বলতে এমন সিঙ্গুলারিটিকে বোঝায় যা ঘটনা দিগন্তের মাঝে নয় বরং উন্মুক্ত অবস্থায় থাকে।
  
  তবে, কসমিক সেন্সরশিপ হাইপোথিসিস অনুযায়ী, সকল সিঙ্গুলারিটিরই ইভেন্ট হরাইজন থাকা উচিৎ। যদি, লুপ কোয়ান্টাম গ্র‍্যাভিটি সঠিক হয় তাহলে প্রকৃতিতে নগ্ন সিঙ্গুলারিটি থাকতেও পারে।
  
  সম্ভাব্য উৎপত্তি
  
  ব্ল্যাক হোল সমূহের কেন্দ্রে থাকে সিঙ্গুলারিটি। এই সিঙ্গুলারিটি ইভেন্ট হরাইজন দ্বারা ঢাকা থাকে। কিছু ধরনের ব্ল্যাক হোল রয়েছে যাদের স্পিন রয়েছে (কার ব্ল্যাক হোল) হয়। এদের স্পিনের একটি সর্বচ্চ সীমা রয়েছে। যদি কোনো ব্ল্যাক হোল এই সীমা পেড়িয়ে যায় তাহলে ইভেন্ট হরাইজন অদৃশ্য হয়ে যায় এবং পরে থাকে নগ্ন সিঙ্গুলারিটি।
  
  গণিতবিদ দিমিত্রিওস ক্রিস্টোডলৌ দেখান যে ইভেন্ট হরাইজন বিহীন সিঙ্গুলারিটিও সম্ভব। তবে তিনি এও দেখান যে সেগুলি অস্থিতিশীল।
  
  আরো দেখুন
  
  সাধারণ আপেক্ষিকতা
  আইনস্টাইন বলয়
  মহাকর্ষীয় তরঙ্গ
  বোস-আইনস্টাইন ঘনীভবন
  
  তথ্যসূত্র
  
  আরো পড়ুন 
  
   Marcus Chown, "Fast-spinning black holes might reveal all" New Scientist, August 2009.
   Pankaj S. Joshi, "Naked Singularities" Scientific American, May 2013.
  
  বিষয়শ্রেণী:কৃষ্ণগহ্ববর
  বিষয়শ্রেণী:আপেক্ষিকতা
title: নগ্ন সিঙ্গুলারিটি